alexandrainst/scandi-wiki huggingface dataset:
Lena Videkull

Lena Videkull (født 9. desember 1962) er en svensk tidligere fotballspiller. 

Videkull er født i Stockholm, men flyttet til Lilla Edet. Hun debuterte i Lilla Edets IF som seksåring. Hun spilte også landhockey og tennis. Etter hvert konsentrerte hun seg om fotballen og flyttet etter hvert til Göta BK. Som 18-åring begynte hun i Trollhättans IF, og ble der i fire år. I 1984 ble hun toppscorer i serien (før Damallsvenskan, så med forskjellige serier der vinnerne møtes til sluttspill). Trollhättan kom til finalen mot Jitex BK. Videkull ble også kåret til «Årets Tjei», en forløper for Diamantbollen, det året. 

Som 22-åring ble Videkull tatt ut på det svenske landslaget, der hun gjorde i økende grad suksess. Kort tid etter skiftet hun lag til topplaget Öxabäck IF, og fikk suksess der. I EM i 1984 var Videkull med, og hun ble europamester på Sveriges første forsøk. Videkull scoret mange mål på landslaget. Videkull scoret også Sveriges mål i neste EM-finale, mot Norge, men det ble Sveriges første tap mot naboen i vest.

Videkull byttet til Öxabäck IF, og ble i 1988 toppscorer i ligaen og dessuten seriemester. Hun ble igjen kåret til «Årets Tjei». På tross av at Videkull hadde blitt 26, var karrieren langt fra over. Hun byttet året etter til Malmö FF Dam, der hun scoret mange mål. I 1990 ble hun toppscorer med 21 mål, og året etter ble hun toppscorer igjen med 28 mål. Det året ble hun også seriemester med Malmö FF. 

Samme år var Videkull med på VM i 1991, der hun ble Sveriges toppscorer med 5 mål. Hun scoret både mot god og dårlig motstand, blant annet scoret hun mot USA i gruppespillet, og hun tok ledelsen i semifinalen mot Norge. Sverige tapte imidlertid begge kampene. På tross av Videkulls innsats, gikk det nedover med det svenske kvinnelandslaget, og Videkull var ikke markant igjen før i 1995. Da var hun med da Sverige tok sølvi EM og var automatisk kvalifisert til VM på hjemmebane. Der scoret hun bare ett mål i Sveriges relativt beskjedne innsats. Fram til Hanna Ljungberg gikk forbi henne den 5. mars 2008, var Lena Videkull og Pia Sundhage delt toppscorere på landslaget med 71 mål. 

I hjemlig serie vant Videkull Diamantbollen i 1993, og ble toppscorer. Hun ble også toppscorer i 1996 og 1997. Hele tiden for Malmö. Videkull regnes blant de beste kvinnelige fotballspillerne fra Sverige noensinne.

Som trener har Videkull trent Malmö i 1999 til 2002, før hun tok en trenerhjobb i byrivalen Husie i 2004. Hun har også vært landslagstrener for U21-landslag.

Referanser

Eksterne lenker 
 

Svenske fotballspillere
Svenske fotballtrenere
Europamestere i fotball
Fotballspillere under Sommer-OL 1996
Deltakere for Sverige under Sommer-OL 1996
Sven Gyldmark

Sven Rudolf Sidenius Gyldmark (født 21. april 1904 i Søllerød, død 5. oktober 1981 i København) var en dansk komponist.

Gyldmark startet sin karriere som stumfilmmusiker i Gyldmark-trioen i 1925 hvor han spilte sammen med 2 av sine brødre, Leonard og Hugo. I 1937 ble han kontaktet av Emil Reesen med henblikk på å komponere musikk til filmen Plat eller krone. Etter dette komponerte han musikk til over 200 filmer frem til 1975. 

Blant hans filmsanger finner man blant annet «Du er min øjesten», «Der kommer altid en sporvogn og en pige til», «Jeg har min hest, jeg har min lasso», «Det er sommer, det er sol, og det er søndag».

Sven Gyldmark er særlig kjent for sine slagere, men hans musikk ikke minst til de mer dystre og alvorlige filmer er verdt å legge merke til, som f.eks. i filmene De røde enge (1945), Café Paradis (1950), Farlig Ungdom (1953) og Bundfald (1957). For sistnvnte mottok han i 1958 en Æres-Bodil for beste filmmusikk.

Han skrev musikk til ca. 100 revyviser.

Sangene «Solitudevej» og «Er du dus med himlens fugle» er tatt opp i den danske kulturkanonen.

Gyldmark var sønn av skuespiller Oscar Nielsen og den yngste i en søskenflokk på 4 brødre som alle ble musikere.

Den Kongelige Livgardes Tambourkorps 
Gyldmark har også komponert til Livgarden, nemlig de såkalte «Fire Gyldmark-marcher». Det dreier seg om:
 Livgardens Tambourmarch.
  Stabstambour Sevels March.
  Fullings March.
  Laus Tappenstreg.

Filmografi – ikke komplett 
Sven Gyldmark har skrevet filmmusikken til blant annet disse filmene:

Referanser

Eksterne lenker 
 
 
 Det Danske Filmmusik Selskab (DFS)

Danske komponister
Personer med enkeltverk i den danske kulturkanonen
Æres-Bodil
Filmmusikkomponister
Ingvar Svahn

Ingvar Svahn (født 22. mai 1938 i Malmö, død 16. juni 2008) var en svensk fotballspiller.

Svahn debuterte i Allsvenskan i 1957 for Malmö FF mot Helsingborgs IF og skårte mål etter mindre en to minutter på landslagsmålvakten Kalle Svensson. Han var også med i kampen 19. august 1965 da Malmö FF slo Helsingborg hele 10–1 på bortebane – en av de mest målrike kampene i Allsvenskans historie. Han skåret det tiende og siste målet i kampens 86. minutt.  Han vant overraskende Guldbollen i 1967 da de fleste trodde at den skulle gå til Björn Nordqvist. 

Svahn fikk sin debut for  9. august 1961 og fikk tilsammen 19 A-landskamper. Han skårte to mål, som begge kom i debuten mot Finland. I 1968 blev han proff i den belgiske klubben Royal Daring, hvor han ble i to sesonger. Han returnerte deretter til  MFF og avsluttet karrieren med seriegull i Allsvenskan 1970.

Meritter 
 Allsvenskan 1970
 Guldbollen: 1967

Referanser

Eksterne lenker 
 
 Avisen Sydsvenkan om Ingvar Svahn

Svenske fotballspillere
Fotballspillere for Malmö FF
Personer fra Malmö
Fødsler i 1938
Dødsfall i 2008
Som… en lekende vind

Som... en lekende vind er det 6. studioalbumet til Wenche Myhre som ble gitt ut i 1970.

Sporliste

Side 1:

 «Rolig vann, dypest grunn» (David Hall) - 2.48
 «En verden av blått» (Burt Bacharach og Eric Aster) - 3.11
 «Bom bom bom bom» (Milton Kellem og Eric Aster) - 2.30
 «En lekende vind» (Fred Nøddelund og Andreas Diesen) - 4.01
 «Kall det eventyr» (Fred Nøddelund og Andreas Diesen) - 2.42
 «Visevenner» (Steve Fein og Andreas Diesen) - 2.20

Side 2:

 «Ra-ta-ta» (David Hall og Juwens Hellburg) - 2.18
 «Kan du huske det» (Staffan Ehrling, B. G. Edling og S. Haugen) - 2.59
 «Solens venn» (Burt Bacharach og Tor Brovold) - 4.00
 «Kom som du er» (Peter Morris og Eric Aster) - 3.16
 «Om du bare en gang sa ifra» (David Hall, Nola York og C. Donoghue) - 2.16
 «Tyveårene» (David Hall, C. Bolling og Pierre Delanoë) - 2.37

Eksterne lenker 
 

Wenche Myhre-album
Musikkalbum fra 1970
Gilead

Gilead (hebraisk , Gilʻad, i betydningen Vitnebyrdets røys) er et større fjellrikt område øst for Jordanelven i dagens Jordan. I utgangspunktet sikter det til landområdet nord og sør for Jabbok. I Bibelen blir imidlertid navnet brukt om hele det israelittiske området øst for Jordanelven, som omfattet Gad, Ruben og halve Manasse stamme. 

På arameisk er det også referert til som Yegar-Sahadutha, som har den samme meningen som på hebraisk grunnet dens bergrike karakter. I den norske oversettelsen i Første mosebok kalles det for «Gilead-fjellet».

Gilead befant seg mellom elvene Arnon og Jarmuk, og mellom områdene Basan og Moab. Dette var et skogkledd område som var velegnet for fehold. Den handelsveien som kalles Kongeveien gikk fra nord til sør i landområdet.

Ifølge Første mosebok 31:47-48 møttes Jakob og Laban der og inngikk en avtale. Det står at de kalte stedet Galed, som betyr «vitnesbyrdets røys».

Gilead er også navnet i det fremtidige kristenekstremistiske USA i serien «The Handmaid’s Tale».

Referanser 

Bibelske steder
Jordans geografi
Basan

For det spanske skipsverftet som tidligere het Bazan, se Navantia
Basan (hebraisk: , ha-Bashan, «Jordens lys», i betydningen «mykt, fruktbart land»)  er et bibelsk navn på landområde øst for Jordanelven. Det er beskrevet som å befinne seg mellom Hermonfjellet i nord, fjellområdet Hauran (Jabal al-Duruz) i øst, Gilead i sør og høydedragene på østsiden av Genesaretsjøen i vest. Basan omtales ofte i Bibelen som et fruktbart landområde hvor det blant annet ble holdt kveg.

Fra Basan kom det greske navnet Batanaea, på moderne arabisk El-Bottein, det sistenevnte inkluderte kun dens sørlige del. Oldtidens Basan dekket de romerske provinsene Gaulonitis, Trachonitis, Auranitis, Batanaea, og Ituraea.

Stedet ble først omtalt Første Mosebok''  hvor det er sagt at Kedor-Laomer, konge av Elam, kom med sine forbundsfeller og beseiret en rekke semittiske og ikke-jødiske folkestammer ved Asjterot-Karnajim, hvor Og, en mytologisk konge av Basan, hadde sitt bosted. På den tiden israelittene gikk inn i Kanaan som det lovede land kom Og mot dem, men de beseiret «ham og sønnene hans og hele hæren hans. Ingen overlevende ble igjen.»  Dette landet Basan gikk fra Gilead i sør til Hermon i nord, og fra Jordanelven i vest til Salka i øst. Sammen med halvparten av Gilead ble det gitt til Manasses stamme. En av byene var Golan og ble en tilfluktsby. Kort tid etter at landområdet ble erobret av israelittene ble navnet Gilead gitt til hele landet bortenfor Jordanelven.

Argob i Basan var et av kong Salomos embetsdistrikter. Hasael av Aram-Damaskus nord for Israel erobret byene i Basan, men ble snart gjenerobret av Joasj av Israel  som beseiret syrerne i tre slag. Fra denne tiden forsvinner Basan bortimot fra historien, bortsett fra det nevnes at det var villkveg på dets fruktbare beitemarker, eiketrærne i dens skoger, skjønnheten i dens vidstrakte sletter, og den ulendte verdighet i dens fjell.

Referanser 

Bibelske steder
Svømming under Sommer-OL 1912 – 100 meter fri damer

Øvelsen 100 meter fri damer ved Sommer-OL 1912 fant sted mellom 8. og 12. juli i Djurgårdsbrunnsviken. Det var første gang det var øvelser for damer på svømmeprogrammet i OL.  

Aagot Normann representerte Norge i øvelsen.

27 svømmere fra 8 nasjoner deltok.

Medaljevinnere

Rekorder

Dette var de gjeldende verdens- og olympiske rekorder (i sekunder) før Sommer-OL 1912.

Belle Moore som svømte i første heat satte den første olympiske rekord med 1.29,8 minutter. I det andre heatet Daisy Curwen forbedret rekorden med 1.23,6 minutter. I det fjerde heatet satte Fanny Durack ny verdensrekord med 1.19,8 minutter.

Resultater

Kvartfinaler

De to beste i hvert heat gikk videre til semifinaler i tillegg til den svømmeren ellers med beste tid.

Heat 1

Heat 2

Heat 3

Heat 4

Heat 5

Semifinaler

De to første svømmerne i hvert semifinale og de øvrige 2 med de beste tidene gikk videre til finalen.

Semifinale 1

Semifinale 2

Curwen måtte fjerne blindtarmen og mistet muligheten til å svømme finalen. Rosenberg gikk videre til finalen i stedet for.

Finale

Kilder

 
   (polsk)

Svømming under Sommer-OL 1912
Poul Reichhardt

Poul David Reichhardt (født 2. februar 1913, død 31. oktober 1985) var en dansk skuespiller. Gift med skuespiller Charlotte Ernst.

Reichhardt var ansatt ved Det Kongelige Teater i flere år. Han hadde også roller i TV-serier og filmer. 

Sangen «Er du dus med himlens fugle» som Reichardt fremførte i filmen Vagabonderne på Bakkegården fra 1958 er tatt opp i den danske kulturkanonen.

Filmografi (utvalg) 
 1981 – Matador (TV-serie)
 1970 – Huset på Christianshavn (TV-serie)
 1967 – Martha
 1967 – Jeg er sgu min egen
 1958 – Vagabonderne på Bakkegården
 1953 – Far til fire
 1947 – Soldaten og Jenny
 1945 – De røde enger
 1938 – Julia jubilerer

Priser, hedersbevisninger, utmerkelser og legatutdelinger (utvalg) 
 1986 – Avbildet på dansk frimerke
 1979 – Ole Haslunds Kunstnerfond
 1972 – Läkerols kulturpris
 1960 – Teaterpokalen
 1948 – Bodilprisen for beste mannlige hovedrolle i Soldaten og Jenny

Referanser

Eksterne lenker 
 
 

Danske skuespillere
Dannebrogordenen
Personer med enkeltverk i den danske kulturkanonen
Bodilprisen for beste mannlige hovedrolle
Personer fra Egedal kommune
Skuespillere i Olsenbanden-filmer
Svømming under Sommer-OL 1912 – 400 meter fri herrer



Øvelsen 400 meter fri herrer ved Sommer-OL 1912 fant sted mellom torsdag 11. og søndag 14. juli i Djurgårdsbrunnsviken. Det var tredje gangen øvelsen var på programmet siden den ble introdusert i 1904. 

John Johnsen representerte Norge og kvalifiserte seg til semifinalen.

26 svømmere fra 13 nasjoner deltok.

Medaljevinnere

Rekorder

Dette var de gjeldende verdens- og olympiske rekorder (i sekunder) før Sommer-OL 1912.

I det første heatet satte Harold Hardwick ny olympisk rekord med 5.36,0 minutter. I det femte heatet forbedret Cecil Healy den olympiske rekorden til 5.34,0 minutter. I den første semifinalen satte George Hodgson verdensrekord med 5.25,4 minutter og i finalen forbedret han rekordene sine igjen til 5.24,4 minutter.

Resultater

Kvartfinaler

De to første i hvert heat sammen med svømmeren som ellers hadde den beste tiden gikk videre.

Heat 1

Heat 2

Heat 3

Heat 4

Heat 5

Heat 6

Semifinaler

De to beste fra hvert heat og svømmeren med den beste tiden ellers gikk videre til finalen.

Semifinale 1

Semifinale 2

Finale

Kilder

 
   (polsk)

Svømming under Sommer-OL 1912
Riverside (band)

Riverside er et progressiv rock-band fra Warszawa i Polen.

Bandet ble etablert i 2001 av fire venner som sammen er fan av progressive rock og heavy metal. Bandets fjerde studioalbum, Anno Domini High Definition solgte til gullplate i Polen. Bandet er en trio, etter at gitarist Piotr Grudziński døde i 2016.

Medlemmer 
Nåværende
 Mariusz Duda – vokal, bassgitar, akustisk gitar
 Piotr Kozieradzki – trommer
 Michał Łapaj – keyboard
 Maciej Meller – gitar

Tidligere
 Piotr Grudziński (2001–2016; døde i 2016)
 Jacek Melnicki – keyboard (2001–2003)

Diskografi 
 2003: Out of Myself
 2005: Voices in My Head (EP)
 2005: Second Life Syndrome
 2007: Rapid Eye Movement
 2008: Reality Dream (konsertalbum)
 2009: Anno Domini High Definition
 2011: Memories in My Head (EP)
 2013: Shrine of New Generation Slaves
 2015: Love, Fear and the Time Machine
 2016: Eye of the Soundscape
 2018: Wasteland
 2023: ID.Entity

Referanser

Eksterne lenker 
 
 

Polske rockegrupper
Progressive band
Band etablert i 2001
2001 i Polen
Roy Andersson (fotballspiller)

Roy Andersson (født 2. august 1949 i Kirseberg, Malmö) er en tidligere svensk fotballspiller.

Han spilte for Malmö FF hele karrieren. Andersson spilte også 20 landskamper for , blant annet Sveriges tre kamper i VM i fotball 1978.

Andersson fikk Guldbollen i 1977 for "sina avgörande insatser i såväl klubb- som landslag".

Roy Anderssons to sønner, Patrik Andersson og Daniel Andersson, har begge vært profesjonelle fotballspillere. Patrik Andersson fikk Guldbollen to ganger.

Referanser

Eksterne lenker 
 
 Svenska Fotbollförbundet
 Profil på weltfussball.de
 Aftonbladet om Guldbollen 1977

Svenske fotballspillere
Svenske landslagsspillere i fotball
Fotballspillere for Malmö FF
Spillere i Fotball-VM 1978
Personer fra Malmö
Svømming under Sommer-OL 1912 – 1500 meter fri herrer



Øvelsen 1500 meter fri herrer ved Sommer-OL 1912 fant sted mellom lørdag 6. og onsdag 10. juli i Djurgårdsbrunnsviken. Det var andre gangen øvelsen var på programmet siden den ble introdusert i 1908. 

Herbert Wetter og John Johnsen representerte Norge i øvelsen. Ingen av dem gikk videre fra de innledende forsøksheatene.

19 svømmere fra 11 nasjoner deltok.

Medaljevinnere

Rekorder

Dette var de gjeldende verdens- og olympiske rekorder (i sekunder) før Sommer-OL 1912.

George Hodgson satte ny verdensrekord med 22.23,0 i kvlifiseringen og forbedret sin egen rekord i finalen til 22.00,0.

Resultater

Kvartfinaler

De to beste fra hvert heat og den svømmeren ytterligere med best tid gikk videre.

Kvartfinale 1

Kvartfinale 2

Kvartfinale 3

Kvartfinale 4

Kvartfinale 5

Semifinaler

De to første i hver semifinale og den svømmeren ellers med den beste tiden gikk videre til finalen.

Semifinale 1

Semifinale 2

Finale

Kilder

 
   (polsk)

Svømming under Sommer-OL 1912
Vagabonderne på Bakkegården

Vagabonderne på Bakkegården er en dansk familiefilm fra 1958 regissert av Alice O'Fredericks. Manus er basert på ei bok av Morten Korch.

Sangen «Er du dus med himlens fugle», fremført av Poul Reichhardt, ble i 2006 listet i Danmarks kulturkanon.

Rollebesetning

Eksterne lenker 
 

Danske familiefilmer
Filmer fra 1958
Danskspråklige filmer
Musikkfilmer
De ukjente (TV-program)

De ukjente er et norsk underholdningsprogram som ble sendt på NRK i 2009, 2010 og i 2012. Programmet var inspirert av Hodejegerne som gikk på NRK fra 2002 til 2004. Programleder i 2009 og i 2010 var Stian Barsnes-Simonsen. I 2012 tok Nadia Hasnaoui over.

Premieren ble sendt 12. september 2009 og hadde i snitt 888 000 seere.

Programmene
I hvert program skal fire kjendiser fordelt på to lag gjette yrkene til seks ukjente personer. Lagene får etter tur lov å teste en av de ukjente i det yrket de tror han eller hun har, og det laget som har flest ukjente på riktig yrke, vinner. Det tapende laget må vikariere en dag for en av de ukjente. Denne delen av programmet ble tatt bort i 3.sesong. Da ble også studioet renovert.

Sesong 1 (2009)
Det vinnende laget er markert i gull, yrket det tapende laget måtte være vikar i, er uthevet.

Sesong 2 (2010)
Det vinnende laget er markert i gull, yrket det tapende laget måtte være vikar i, er uthevet.

Sesong 3 (2012)
Det vinnende laget er markert i gull.

Referanser

Eksterne lenker
 

Norske underholdningsprogrammer på TV
TV-produksjoner på NRK
Norske TV-serier fra 2000-årene
Norske TV-serier fra 2010-årene
Norske TV-quiz
Carin Jennings-Gabarra

Carin Jennings-Gabarra  (født 9. januar 1965) er en amerikansk tidligere fotballspiller.

Jennings ble født i New Jersey, men flyttet tidlig til Palo Verdes Estate i California. Som de fleste av sine landslagsspillere, var også Jennings erfaring med fotball begrenset til videregående skole og universitet, i hennes tilfelle University of California, Santa Barbara. Hun ble kort tid etter dette knyttet til det nystartede amerikanske landslaget, der hun markerte seg i større grad. Hun ble med USA til VM i Kina, der hun, Michelle Akers og April Heinrichs ble sett på som livsfarlige angrepsspillere. Jennigs leverte også i stor grad. Hun scoret to mål i den jevne kampen mot Sverige og tre i semifinalen mot Tyskland. Jennings ble dermed verdensmester og samtidig fikk hun «Gullballen» som turneringens beste spiller. Hun kom på delt tredjeplass med Linda Medalen i toppscorerlisten, som ble vunnet av Akers.

Året etter giftet hun seg med trener Jim Gabarra, og hun har siden opptrått som enten Carin Jennings, Carin Jennings-Gabarra eller Carin Gabarra. Hennes innsats i neste VM var ikke fullt så imponerende. Med null mål og utslått i semifinale av Norge, kan det ikke regnes blant Jennings' beste. I året etter vant hun OL på hjemmebane, men hun var innbytter i samtlige kamper, og kom enten ikke inn eller inn mot slutten i de fleste av dem. Etter å ha vunnet OL-gull, trakk Jenning seg fra fotball. Siden har hun vært fotballtrener.

Referanser

Eksterne lenker 
 

Fotballspillere fra USA
Fotballtrenere fra USA
Deltakere for USA under Sommer-OL 1996
Fotballspillere under Sommer-OL 1996
Personer fra East Orange
Fødsler i 1965
Olympiske medaljevinnere i fotball
Catherine Cameron

Catherine Cameron (født 2. desember 1962 i Oslo) er en kunstfotograf fra Norge.

Karriere 
Cameron har arbeidet med fotografi som kunstnerisk uttrykk siden 1999. Hennes verk har vært utstilt i USA, Argentina, Kina, Russland, Polen, Frankrike, Italia, Litauen, Japan og Norge. Hun er representert i samlingene til Museum of Fine Arts (Houston) og Centro internazionale di fotografia Scavi Scaligeri i Verona, Italia. Private samlinger, som Joan Morgenstern og Chris Rauschenberg, har kjøpt hennes verk. Hun er medlem av Norske Billedkunstnere.

Før hun begynte med fotografi, arbeidet Cameron som sykepleier med kreftpasienter. Hun er nå bosatt i Skottland.

Utvalg av solo-utstillinger 
 2004 Fotografiens Hus, Oslo, Norway
 2007 LIPF 07, Lianzhou International Photo Festival, Kina (invitert)
 2007 Galerie Plume, Paris, Frankrike 
 2008 Galerie Plume, Paris, Frankrike
 2008 Shanghai Sculpture Space, Shanghai, Kina
 2008 LODZ Foto Festiwal 08 Lodz, Polen (Grand Prix-juryert)
 2009 Fotofestivalen i Risør, Norge (invitert)

Noter og referanser

Eksterne lenker 
 Catherine Camerons hjemmeside
 LensCulture

Norske fotografer
Gullklypa

Gullklypa er en pris som deles ut av Hold Norge Rent til en ildsjel (enkeltperson) eller organisasjon som har vist en ekstraordinær innsats for et ryddig lokalmiljø.

Den ble første gang utdelt i 2004. I begynnelsen gikk prisen til flere vinnere, men fra og med 2013 gikk prisen til en person eller organisasjon.

Vinnere

Referanser

Kilder 
 Regjeringen.no Statssekretæren deler ut Gullklypa 2005
 Drammens Tidende, Gullklypa til Buxrud

Eksterne lenker 
 Hold Norge rent

Norske priser
Miljøvern
Avfall
Svømming under Sommer-OL 1912 – 100 meter ryggsvømming herrer


Øvelsen 100 meter ryggsvømming herrer ved Sommer-OL 1912 fant sted mellom tirsdag 9. og lørdag 13. juli i Djurgårdsbrunnsviken. Det var andre gangen øvelsen var på programmet siden den ble introdusert i 1908. I 1904 var distansen 100 yard.

Harry Svendsen og John Johnsen representerte Norge i øvelsen. Ingen av dem gikk videre fra de innledende forsøksheatene.

18 svømmere fra 7 nasjoner deltok.

Medaljevinnere

Rekorder

Dette var de gjeldende verdens- og olympiske rekorder før Sommer-OL 1912.

Den olympiske rekorden ble slått de det aller første heatet. Harry Hebners 1.21,0 i det første heatet stod inntil Hebner svømte igjen. I den første semifinalen forbedret han sin egen nye rekord til 1.20,8. Han klarte ikke å slå den tiden i finalen, men vant allikevel med over ett sekund foran andremannen.

Resultater

Kvartfinaler

De to første i hvert heat sammen med den svømmeren som ellers var raskest gikk videre.

Kvartfinale 1

Kvartfinale 2

Kvartfinale 3

Kvartfinale 4

Kvartfinale 5

Semifinaler

De to første i hvert heat i tillegg til den som ellers svømte raskest gikk videre til finalen.

Semifinale 1

Semifinale 2

Finale

Kilder

 
   (polsk)

Svømming under Sommer-OL 1912
Elisabeth Meyer

Johanne Elisabeth Meyer (født 15. november 1899, død 1968) var en norsk fotograf og journalist. Meyer er mest kjent for sitt fotojournalistiske arbeid under sine reiser gjennom Iran og India på 1920- og 1930-tallet. Hennes arbeider inkluderer noen av de første bildene av Mahatma Gandhi. Hun reiste på egen hånd rundt i Iran (Persia) omkring 1929, og kan ha vært den første vestlige kvinnen som besøkte Iran på denne måten. Det var på den tiden totalforbud mot fotografering i Iran, hun ble arrestert flere ganger men slapp unna med advarsler. I Tyrkia og Irak fikk hun møte landets øverste ledere, og besøkte blant annet Kemal Atatürk og fikk se hans private soverom trukket i rosa silke. 

I Irak intervjuet hun kong Faisal i «hans palé litt utenfor Bagdad». Meyer besøkte også Syria, Mexico og Alaska. I India fikk hun i 1933 hjelp av den unge Indira Nehru til å møte den fengslede Mahatma Gandhi, og Meyer skildret møtet slik: «Enhver annen ville sett latterlig ut i det kostymet, men overfor Gandhi forstummer alt som heter kritikk. Jeg har aldri vært begeistret for ham, men - jeg er totalt omvendt. Han er et av de mest sympatiske mennesker jeg har truffet, han er virkelig en stor mann.»

Meyer var født Tønsberg i en velstående familie. Faren hennes ga henne et Kodak foldekamera som hun kunne ha med på sine reiser, og det ser ut til å ha blitt starten på hennes profesjonelle karriere. Hun ble medlem av Oslo kameraklubb i 1932, og reiste siden til Berlin i 1937 for studere fotografi ved Reimann School. Her var hun elev av Walter Peterhans og Otto Croy. Hun arbeidet som assistent for Joszef Pécsi i Budapest før hun vendte tilbake til Norge, hvor hun oppholdt seg under krigen. Meyer leverte stoff blant annet til National Geographic Magazine, Aftenposten og A-magasinet.

 .

Bibliografi 
 De små og store dyra våre i bilder og tekst 1949
 En kvinnes ferd gjennem India 1933
 En kvinnes ferd til Persia 1930 (Svensk utg. 1932)

Galleri

Litteratur 
 Elisabeth Meyer : rapporter fra verden 1920-1950. Preus Museum, 2013. ISBN 978-82-7547-668-3

Referanser

Eksterne lenker 
 Biografi på Preus Museum
 Biografi på Svart Hvitt, NMU-Fotosekretariatet i samarbeid med Norsk Fotohistorisk Forening (Via Archive.org)
 Fotoskatter fra Elisabeth Meyer på NRK.no
 
 

Norske fotografer
Personer fra Tønsberg kommune
Fødsler i 1899
Dødsfall i 1968
Fotojournalister